OzLabs/hebrew-wiki-articles huggingface dataset:
קווין דנקי

אאואקה סטיב קווין דנקי (בצרפתית: Ahoueke Steeve Kévin Denkey; נולד ב-30 בנובמבר 2000) הוא כדורגלן טוגולזי המשחק בעמדת החלוץ בקבוצת סרקל ברוז' ובנבחרת טוגו.

== קריירה ==
דנקי נולד בלומה שבטוגו ועבר לצרפת בגיל צעיר, עת הצטרף לאקדמיית הנוער של נים ב-2014. הוא ערך את הופעת הבכורה המקצועית שלו עבור הקבוצה הבוגרת של המועדון ב-0–0 נגד לה האבר ב-13 בינואר 2017. ב-25 באוגוסט 2019 כבש שער בכורה בקבוצה בתיקו 2-2 עם מונקו.

הוא הצטרף לבזייה בהשאלה לחצי שנה בינואר 2019.

בראשית ינואר 2021 חתם בסרקל ברוז' מהליגה הבלגית. ב-17 בינואר ערך הופעת בכורה בקבוצה בהפסד 1-0 לסטנדרד לייז'. ב-20 בפברואר כבש שער בכורה בניצחון 1–2 על מוסקרון.

דנקי ייצג את טוגו בנבחרת עד גיל 20 בטורניר טולון 2018, וכבש שני שערים בשלושה משחקים.

הוא ערך את הופעת הבכורה שלו בנבחרת הבוגרת של טוגו במשחק מוקדמות גביע אפריקה לאומות 2019 נגד בנין ב-9 בספטמבר 2018 במשחק שהסתיים בתיקו מאופס. ב-12 באוקטובר 2021 כבש שער בכורה במוקמות מונדיאל 2022 בניצחון 1–2 על הרפובליקה הדמוקרטית של קונגו.

== קישורים חיצוניים ==

קטגוריה:כדורגלנים טוגולזים
קטגוריה:חלוצי כדורגל טוגולזים
קטגוריה:לומה: כדורגלנים
קטגוריה:כדורגלני נים
קטגוריה:כדורגלני סרקל ברוז'
קטגוריה:כדורגלני נבחרת טוגו
קטגוריה:ספורטאים זרים בצרפת
קטגוריה:ספורטאים זרים בבלגיה
קטגוריה:ילידי 2000
אג'ה מומאי

אֶגֶ'ה מוּמאי (בטורקית: Ece Mumay; נולדה ב-12 באוגוסט 1998) היא זמרת טורקייה. ידועה בזכות להיטה "Galaksi", שזכה להצלחה בין-לאומית.<ref></ref>

== קריירה ==
אג'ה מומאי נולדה באיסטנבול ב-12 באוגוסט 1998, למשפחה מסירט. היא התחילה לזכות להצלחה כאשר הוציאה את השיר "Vazgeç Gönül". במרץ 2020 הוציאה "Senden Sonra" שזכה להצלחה נאה.<ref></ref> שירה "Galaksi" זכה להצלחה בין-לאומית והפך לאחד מהקליפים הטורקיים הנצפים ביותר בכל הזמנים, עם למעלה מ-295 מיליון צפיות בסך הכול.<ref></ref> באוקטובר 2021 הוציאה את הדואט "Olmadı" ביחד עם ולט.<ref></ref> הוא זכה להצלחה רבה וצבר למעלה מ-25 מיליון השמעות בספוטיפיי.<ref></ref> "Peri", שיצא אחריו, צבר למעלה מ-100 מיליון צפיות בסך הכול.<ref></ref>

באמצע שנת 2021 הוציאה את הבלדה "Duygularım" בליווי וידאו קליפ בו התלבשה ככלה עם מספר נגניות מסביבה.<ref></ref> ב-14 בפברואר, היא הוציאה שיר בשם "Dokuz Mevsim" עם איסמעיל YK לרגל יום ולנטיין.<ref></ref> באמצע 2022 הוציאה את הקליפ של "Vanilya" שזכה להצלחה רבה וצבר למעלה מ-52 מיליון צפיות.<ref></ref> באותה השנה, הוציאה מספר סינגלים נוספים – לחלקם צולמו וידאו קליפים נלווים. ב-7 באפריל 2023 חזרה עם השיר "Affetmem" שזכה להצלחה מתונה.<ref></ref> "Tanrıça", שיצא אחריו, זכה להצלחה גם כן.<ref></ref> במהלך קיץ 2023 הוציאה את הסינגל "Panda",<ref></ref> ואחריו גם את "Padişah" ללא קליפ נלווה.<ref></ref> הסינגל האחרון שהוציאה באותה השנה היה "Deniz Atı".<ref></ref>

בתחילת 2024 הוציאה את הדואט "Tılsım" ביחד עם טלאדרו.<ref></ref> בהמשך, חברה לאיליאס יילצ'ינטאש יחד הוציאו את "Şahit".<ref></ref> מומאי כתבה והלחינה את "Pansuman", שיצא ב-4 באפריל באותה השנה.<ref></ref> בחודש העוקב, יצא "Katran" אותו כתבה ביחד עם נאזים ממדוף שגם הלחין אותו.<ref></ref>

== דיסקוגרפיה ==
=== אלבומי אולפן ===
* 2018: Odamdan

=== מיני-אלבומים ===
* 2022: Vanilya

==קישורים חיצוניים==

== הערות שוליים ==

קטגוריה:פזמונאיות טורקיות
קטגוריה:מלחינות טורקיות
קטגוריה:זמרות פופ טורקיות
קטגוריה:טורקיות שנולדו ב-1998
אונדז'יי לינגר

אונדז'יי לינגר (בצ'כית: Ondřej Lingr; נולד ב-7 באוקטובר 1998 בצ'כיה) הוא כדורגלן צ'כי המשחק בעמדת הקשר ההתקפי בקבוצת פיינורד מליגת העל ההולנדית, בהשאלה מסלביה פראג, ובנבחרת צ'כיה.

== קריירת מועדונים ==
לינגר גדל במחלקת הנוער של מ.פ.ק. קרווינה. הוא החל את הקריירה המקצוענית שלו בקבוצה הבוגרת של המועדון במסגרת ליגת העל הצ'כית, וערך במדיה 72 הופעות ליגה, בהן הבקיע שמונה שערים.

ב-6 באוגוסט 2020 חתם לינגר בסלביה פראג מליגת העל הצ'כית.

ב-24 באוגוסט 2023 הושאל לינגר למשך עונת 2023/24 לפיינורד מליגת העל ההולנדית.

== קריירה בינלאומית ==
ב-24 במרץ 2022 ערך לינגר את הופעת הבכורה שלו בנבחרת צ'כיה, בהפסד 1-0 לנבחרת שוודיה במסגרת מוקדמות מונדיאל 2022.

נכלל בסגל נבחרת צ'כיה לטורניר יורו 2024, ובמסגרת משחק הכנה לטורניר כבש לינגר שער בכורה במדים הלאומיים מול נבחרת מלטה במשחק שנגמר בניצחון 7-1 לצ'כיה

== תארים ==
;סלביה פראג
* ליגת העל הצ'כית בכדורגל: 2020/21
* הגביע הצ'כי: 2020/21, 2022/23

;פיינורד
* הגביע ההולנדי: 2023/24

== קישורים חיצוניים ==

== הערות שוליים ==

קטגוריה:כדורגלנים צ'כים
קטגוריה:קשרי כדורגל צ'כים
קטגוריה:כדורגלני סלביה פראג
קטגוריה:כדורגלני פיינורד
קטגוריה:כדורגלני נבחרת צ'כיה
קטגוריה:כדורגלני יורו 2024
קטגוריה:ספורטאים זרים בהולנד
קטגוריה:צ'כים שנולדו ב-1998
Galaksi

"Galaksi" (בעברית: "גָלַקסִיָה") הוא שיר שהוקלט על ידי הזמרת-יוצרת הטורקייה אג'ה מומאי.<ref name=":0"></ref> הוא יצא לאור ב-19 ביוני 2020, בהוצאת חברת התקליטים DDM, כסינגל שלא מתוך אלבום.<ref name=":0" /> את השיר כתבה והלחינה מומאי להפקה של ג'אם בשראן אקסן.<ref name=":0" />

השיר זכה להצלחה ארצית בטורקיה ודורג במקום הראשון בטורקיה טופ 40 במשך שישה שבועות.<ref></ref>

== רקע וכתיבה ==
השיר נכתב והולחן על ידי אג'ה מומאי והופק על ידי ג'אם בשראן אקסן.<ref name=":0" /> "Galaksi" הוא מעין שיר אהבה בו מומאי מבטאת את אהבתה לבן זוגה כאילו היה הגלקסיה שלה. עם זאת, היא מציגה דרך המילים של השיר א הצדדים השליליים הכרוכים במערכת היחסים ביניהם – היא משלבת שאלות שונות בטקסט עצמו.<ref></ref>

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-45 מיליון השמעות.<ref></ref>

== וידאו קליפ ==
הווידאו קליפ הנלווה של "Galaksi" הועלה לערוץ היוטיוב של netd müzik ב-19 ביוני 2020, ביום יציאתו כסינגל. הוא צולם על סירה השטה במים. לאורכו, ניתן לראות את מומאי מבצעת את הבתים השונים, תוך ביצוע תנועות ריקוד שונות לצד רקדניות ליווי. ישנן סצנות בהן ניתן לראותה צוללת מתחת לפני הים.

נכון לאוגוסט 2023 עומד מונה הצפיות של הקליפ על למעלה מ-295 מיליון צפיות.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|19 ביוני 2020
|הזרמת מוזיקה • הורדה דיגיטלית
|DDM
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי אג'ה מומאי
קטגוריה:שירים בטורקית
קטגוריה:שירי אהבה
קטגוריה:שירים על החלל החיצון
חיים כהן (ספורטאי)

חיים כהן (14 במרץ 1950 – 25 בנובמבר 2016) היה ספורטאי ספורט נכים, שחקן וקפטן נבחרת ישראל בכדורסל בכיסאות גלגלים.

כהן נולד וגדל בתל אביב, למד בתיכון עירוני י"א והיה שחקן בקבוצות הנוער והבוגרים של בני יהודה תל אביב. הוא שירת בחטיבת הצנחנים ונפצע קשה בפעולת כראמה, בעקבותיה נותר מרותק לכיסא גלגלים והחל בפעילות שיקומית בבית הלוחם.

ב וב השתתף בתחרויות אתלטיקה בדרגת נכות 4: בהיידלברג התחרה בהטלת כידון, זריקת אלה וזריקת דיסקוס ובטורונטו התחרה בזריקת דיסקוס.

כשחקן כדורסל כיסאות גלגלים השתתף במשחקי סטוק מנדוויל.

באליפות אירופה לשנת 1975 הוא הוכתר בתואר מלך הסלים. בהמשך השתתף ב בה זכתה הנבחרת במדליית כסף, ב היה שותף לזכייה במדליית זהב וב בהם סיימה הנבחרת ברבע הגמר.

נפטר בשנת 2016 והוכר כחלל צה"ל שנפטר כתוצאה מפציעתו בשירות.

==קישורים חיצוניים==
*
* [https://www.paralympic.org/haim-cohen פירוט השתתפותו בתחרויות המשחקים הפאראלימפיים] באתר הרשמי של IPC 
* [https://www.paralympic.org/chaim-cohen המשך פירוט השתתפותו בתחרויות המשחקים הפאראלימפיים] באתר הרשמי של IPC 
* [https://www.paralympic.org/cohen המשך פירוט השתתפותו בתחרויות המשחקים הפאראלימפיים] באתר הרשמי של IPC 

==הערות שוליים==

קטגוריה:אלופים פאראלימפיים ישראלים
קטגוריה:זוכי מדליית כסף פאראלימפית מישראל
קטגוריה:שחקני כדורסל נכים ישראלים
קטגוריה:כדורסלנים פאראלימפיים ישראלים
קטגוריה:אתלטים פאראלימפיים ישראלים
קטגוריה:אתלטים נכים ישראלים
קטגוריה:ספורטאים ישראלים במשחקים הפאראלימפיים היידלברג (1972)
קטגוריה:אתלטים במשחקים הפאראלימפיים היידלברג (1972)
קטגוריה:ספורטאים ישראלים במשחקים הפאראלימפיים טורונטו (1976)
קטגוריה:אתלטים במשחקים הפאראלימפיים טורונטו (1976)
קטגוריה:כדורסלנים במשחקים הפאראלימפיים טורונטו (1976)
קטגוריה:ספורטאים ישראלים במשחקים הפאראלימפיים ארנהם (1980)
קטגוריה:כדורסלנים במשחקים הפאראלימפיים ארנהם (1980)
קטגוריה:ספורטאים ישראלים במשחקים הפאראלימפיים סיאול (1988)
קטגוריה:כדורסלנים במשחקים הפאראלימפיים סיאול (1988)
קטגוריה:ספורטאים נכי צה"ל
קטגוריה:נכי צה"ל שהוכרו לאחר מותם כחללי צה"ל
קטגוריה:ישראלים שנולדו ב-1950
קטגוריה:ישראלים שנפטרו ב-2016
ג'וש בריקין

ג'ושוע צ'אד בריקין (באנגלית: Joshua Chad Brecheen; נולד ב-19 ביוני 1979) הוא פוליטיקאי אמריקאי, המכהן כחבר בבית הנבחרים של ארצות הברית מטעם מחוז הקונגרס השני של מדינת אוקלהומה, בריקין, חבר המפלגה הרפובליקנית, שימש כחבר הסנאט המדינתי של אוקלהומה מטעם המחוז השישי במשך שמונה שנים.

== ביוגרפיה ==
ג'ושוע צ'אד בריקין נולד ביוני 1979. הוא למד באוניברסיטת דרום מזרח אוקלהומה סטייט בדוראנט. בשנת 1997, הוא נבחר לראשונה כסגן נשיא מחוז SE של FFA של אוקלהומה. בשנה שלאחר מכן, הוא נבחר לנשיא ה-FFA במדינה, משרה אותה אייש עד 1999.

לאחר פרישתו מה-FFA, בריקין סיים את לימודיו באוניברסיטת המדינה של אוקלהומה עם תואר כפול במדעי בעלי החיים ותקשורת חקלאית. בשנת 2004 הוא התקבל לעבודה כנציג שטח של הסנאטור טום קובורן, שם עבד עד לבחירתו לסנאט של אוקלהומה. הוא הבעלים של עסק לדיבור מוטיבציה, Brecheen Keynotes and Seminars, כמו גם Rawhide Dirtworks, שירות חפירות.<ref></ref>

== קריירה פוליטית ==
בריקין הגיש את המועמדות למחוז ה-6 של הסנאט של אוקלהומה בשנת 2010. הוא התמודד ללא התנגדות בפריימריז הרפובליקני והתמודד מול הסנאטור הדמוקרטי המכהן ג'יי פול גאם. בריקין ניצח את גאם בבחירות בנובמבר באותה השנה. ה- Tulsa World דיווח על המירוץ של מחוז הסנאט השישי כבעל סך גיוס הכספים הגבוה ביותר עבור מושב בסנאט ב-2010, כאשר בריקין גייה 217,548 דולר לעומת גאם שגייס 289,786 דולר.<ref></ref>

במהלך כהונתו הראשונה, בריקין הגיש הצעת חוק לביטול חוק מגדלי חיות המחמד של אוקלהומה, שחייב את המגדלים לספק לבעלי החיים שלהם טיפול וטרינרי מינימלי, מזון ומים. הצעת החוק קבעה עמלות שמגדלי חיות מחמד ישלמו למדינה על מנת לכסות את עלויות הבדיקות. בריקין טען שהצעת החוק הענישה אזרחים שומרי חוק. הוא גם הגיש הצעה לקצץ בשכר המחוקקים, והנהיג חקיקה לקיצוץ בתוכנית "אמנות במקומות ציבוריים", שסיפקה מימון לפרויקטים של אמנות ציבורית במדינה.

בריקין כיהן בסנאט של אוקלהומה עד 2018. הוא פרש לאחר שתי קדנציות, תוך ציון התחייבות להגבלות כהונה.

בשנת 2022, בריקין התמודד על מנת לייצג את מחוז הקונגרס השני של אוקלהומה בבית הנבחרים של ארצות הברית לאחר פרישתו של מארקוויין מולין, בפריימריז שכלל 14 מועמדים רפובליקנים. בריקין עלה לסיבוב השני של הפריימריז נגד אייברי פריקס לאחר שסיים שני בסיבוב הראשון. הוא ניצח את פריקס בשלב השני, וזכה במועמדות. הוא ניצח בבחירות הכלליות את המועמדת הדמוקרטית נעמי אנדרוז ואת המתמודד העצמאי בן רובינסון והושבע לתפקידו בקונגרס בראשית ינואר 2023.<ref></ref>

ביום האחרון של יוני 2023, בריקין הציג את "חוק הפטריוטיות לא הגאווה", שאם יתקבל, ימנע את השימוש בכספים פדרליים לאירועי חודש הגאווה ויאסור על סוכנויות פדרליות להציג את דגל הגאווה.<ref></ref>

== קישורים חיצוניים ==

* 

* 

==הערות שוליים==

קטגוריה:חברי בית המחוקקים של אוקלהומה
קטגוריה:חברי בית הנבחרים של ארצות הברית מאוקלהומה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-118 של ארצות הברית
קטגוריה:בוגרי אוניברסיטת המדינה של אוקלהומה
קטגוריה:אמריקאים שנולדו ב-1977
כריסטופר לארקין (מלחין)

כריסטופר לארקין (באנגלית: Christopher Larkin) הוא מלחין אוסטרלי, הפועל בעיקר בתחום מוזיקת משחקי הווידאו, נודע בעיקר בזכות עבודתו על משחק המחשב Hollow Knight ומשחק ההמשך שטרם יצא לאור Hollow Knight: Silksong. בין השאר חיבר מוזיקה למשחקים כמו Pac-Man 256, Outfolded, TOHU ו-Hacknet.

== קריירה ==
לארקין החל להלחין מוזיקה בגיל צעיר, ואף שיתף פעולה עם סטודנטים לקולנוע בעודו לומד בקונסרבטוריון למוזיקה. כיום הוא עובד כמלחין מקצועי עבור חברות מדיה שונות בתחומי מוזיקה לסרטים, טלוויזיה ומשחקי וידאו. לעיתים קרובות הוא משתף פעולה עם אמנים חזותיים כגון ארי גיבסון מ-Team Cherry, איתו שיתף פעולה בעבודתם על משחק האינדי המצליח Hollow Knight.<ref></ref>

== סגנון לחן ==
בהלחנותיו, לארקין משלב אלמנטים של מוזיקה קלאסית עם מגוון רחב של סגנונות מוזיקליים שונים. הוא שואב השראה ממלחינים קלאסיים כמו דביסי וכן ממלחינים כמו ג'יימס ניוטון, ג'ו היסאישי וקוג'י קונדו.<ref name=":0"></ref>

היצירה הבולטת ביותר של לרקין, פסקול משחק המחשב Hollow Knight, מאופיינת ב"אלגנטיות אפלה ומלנכולית".<ref name=":0" /> הפסקול מרבה שימוש במוטיבים חוזרים לאורך רצועות שונות במהלך המשחק, שלעיתים קרובות כל רצועה משתנה בהתאם למיקום או לדמות במשחק. בנוסף לארקין שילב משלבים טקסטואליים ואינסטרומנטליים בהלחנותיו, כגון שימוש בהרמוניות גיטרה כדי לייצג את הסביבה הנוצצת של "פסגת הקריסטל", שהיא מיקום בתוך המשחק.<ref></ref> הוא ממשיך בשיתוף הפעולה עם Team Cherry במשחק ההמשך Hollow Knight: Silksong.

== רשימת יצירות ==
לארקין הלחין מוזיקה להפקות הבאות:
{| class="wikitable"
!שנה
! כותרת
! זאנר
|-
| 2012
| The Adventures of Figaro Pho<ref></ref><ref></ref>
| טלוויזיה
|-
| 2012
| Wastelander Panda: Exile<ref></ref><ref></ref>
| סרט
|-
| 2013
| אוניברסיטת אדלייד : "חפש את האור"<ref></ref>
| פרסומת
|-
| 2015
| פק-מן 256<ref></ref>
| משחק וידאו
|-
| 2015
| Expand<ref></ref><ref></ref>
| משחק וידאו
|-
| 2015
| The New Adventures of Figaro Pho<ref></ref><ref></ref>
| טלוויזיה
|-
| 2015
| Hacknet
| משחק וידאו
|-
| 2016
| Outfolded<ref></ref>
| משחק וידאו
|-
| 2017
| ברביקיו<ref></ref><ref></ref>
| דוקומנטרי
|-
| 2017
| Hollow Knight<ref></ref><ref></ref>
| משחק וידאו
|-
| 2021
| TOHU<ref name=":12"></ref><ref name=":22"></ref>
| משחק וידאו
|-
| 2023
| Hollow Knight: Silksong<ref></ref><ref></ref>
| משחק וידאו
|}

== פרסים ==
* הלחן הטוב ביותר בטקס פרסי המדיה של דרום אוסטרליה 2016<ref></ref>
* הלחן הטוב ביותר בטקס פרסי המדיה של דרום אוסטרליה 2015<ref></ref>
* ASSG פרס הסאונד הטוב ביותר עבור מדיה אינטראקטיבית 2017<ref></ref>
* הלחן הטוב ביותר בטקס פרסי המדיה של דרום אוסטרליה 2021<ref></ref>

== קישורים חיצוניים ==
* 

==הערות שוליים==

קטגוריה:מלחינים אוסטרלים
Kalbimin Tek Sahibine

"Kalbimin Tek Sahibine" (באנגלית: "To the Only One Who Owns My Heart"; ובעברית: "לַיָּחִיד שֶׁאוֹחֵז בְּלִבִּי") הוא שיר שהוקלט על ידי הזמרת-יוצרת הטורקייה אירם דריג'י.<ref name=":0"></ref> הוא יצא לאור ב-15 במאי 2014, בהוצאת חברות התקליטים דואן מיוזיק קומפני ו-GNL אנטרטיינמנט, כסינגל שלא מתוך אלבום.<ref name=":0" />

הקליפ של "Kalbimin Tek Sahibine" הפך לקליפ הטורקי הנצפה ביותר ביוטיוב בשנת 2014.<ref name=":1"></ref>

== רקע וכתיבה ==
השיר נכתב והופק על ידי חוסיין בונצ'וק.<ref name=":0" /> הוא מדמה מכתב אהבה ומילותיו עוסקות באהבה עד כלות של דריג'י לבן זוגה. היא שרה .<ref name=":2"></ref> בהמשך, היא מתארת אותו בתור האביב שלה ומשווה את חיוכו לגן עדן.<ref name=":2" />

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-10 מיליון השמעות.<ref></ref>

== וידאו קליפ ==
הווידאו קליפ הנלווה של "Kalbimin Tek Sahibine" הועלה לערוץ היוטיוב של netd müzik ב-15 במאי 2014, ביום יציאתו כסינגל.<ref name=":1" /> הוא צולם במקורות מים שונים ומציג את דריג'י בסצנות שונות בהן היא נראית כמתפללת עבור בן זוגה, לו היא מקדישה את השיר כמכתב אהבה. סצנה אחת צולמה כשהיא בתוך נהר ופסנתר מאחוריה.<ref name=":1" />

נכון לאוגוסט 2023 עומד מונה הצפיות של הקליפ על למעלה מ-290 מיליון צפיות.<ref name=":1" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|15 במאי 2014
|הזרמת מוזיקה • הורדה דיגיטלית
|DMC • GNL
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2014
קטגוריה:סינגלים מ-2014
קטגוריה:שירי אירם דריג'י
קטגוריה:שירים בטורקית
קטגוריה:שירי אהבה
קטגוריה:שירים על חיוך
קטגוריה:שירים על יופי
קטגוריה:סינגלים בהוצאת DMC
קטגוריה:סינגלים בהוצאת GNL אנטרטיינמנט
סאני סנדלר

סאני סנדלר (משמאל) בחיק אביה [[אדם סנדלר ואחותה הבכורה סיידי סנדלר ב-2011]]
סאני סנדלר (באנגלית: Sunny Sandler; נולדה ב-2 בנובמבר 2008) היא שחקנית קולנוע יהודייה-אמריקאית. התפרסמה כאשר כיכבה בתפקיד הראשי בתור סטייסי פרידמן בסרט של נטפליקס "את מה-זה לא מוזמנת לבת מצווה שלי".

== ביוגרפיה ==
סנדלר נולדה ב-2008 בלוס אנג'לס, קליפורניה, ארצות הברית. סנדלר היא בתם הצעירה של השחקנים ג'קי סנדלר ואדם סנדלר, אחותה הבכורה סיידי סנדלר שחקנית, אף היא.

החל מ־2010, בגיל שנתיים, הופיעה בתפקידים קטנים בסרטים בכיכובו של אביה, אדם סנדלר. ב-2010 הופיעה בסרט קומדיית החברים "מגודלים", ב-2011 הופיעה בסרט הקומדיה "ג'ק וג'יל", ב-2013 הופיעה בסרט ההמשך "מגודלים 2" ב-2015 הופיעה בסרט "פיקסלים", ב-2019 בסרט "תעלומת רצח". ב-2020 הופיעה בתפקיד מעט משמעותי יותר כקוקי בסרט "יובי יציל את האלווין".

ב-2023 הופיעה בתפקיד הראשי בתור סטייסי פרידמן, בסרט קומדיית הנעורים של נטפליקס "את מה-זה לא מוזמנת לבת מצווה שלי". בסרט היא משחקת נערה המתכננת את מסיבת בת המצווה שלה יחד עם חברתה הטובה (סמנתה לוריין).

ב-2023 הופיעה בתפקיד קולי בסרט "ליאו" כסאמר, נערה שמדברת יותר מדי ומתחברת עם ליאו, חיית המחמד הכיתתית בדיבובו של אדם סנדלר. עוד באותה שנה שיחקה בתפקיד משנה בסרט "חותנים בהפרעה".

== קישורים חיצוניים ==

== הערות שוליים ==

קטגוריה:שחקניות קולנוע וטלוויזיה יהודיות אמריקאיות
קטגוריה:שחקניות ילדות אמריקאיות
קטגוריה:אמריקאיות שנולדו ב-2008
קטגוריה:אמריקאים שנולדו ב-2008
I'm an Albatraoz

"I'm an Albatraoz" (מעוצב: "IM AN̓ ALBATRÁOZ") הוא סינגל של הדי ג'יי ומפיק השירים השוודי ארונצ'ופה משנת 2014, הכוללת שירה ללא קרדיט של אחותו הצעירה נורה אקברג (Nora Ekberg), הידועה יותר בשם הבמה שלה "ליטל סיס נורה". השיר זכה למעמד של פלטינה 7 פעמים בשוודיה, פלטינה מרובעת בקנדה, פלטינה משולשת באיטליה, ופלטינה כפולה באוסטריה. במילות השיר, אקברג מתארת אישה שהיא קוראת לה עכבר. המילה "Albatraoz" מורכבת אך מתייחסת לאלבטרוסיים והיא גם שמה של קבוצת מוזיקה אלקטרונית שוודית בשם Albatraoz שארונצ'ופה חבר בה. השימוש של השיר ב"עכבר" הוא משחק מילים, שכן המילה mus (המילה השוודית לעכבר) היא גם מילת סלנג לוגינה.

== וידאו קליפ ==
בקליפ של הסינגל מופיעה אחותו הצעירה של ארונצ'ופה (ארון אקברג) נורה אקברג. השיר מתחיל בהצגתו על ידי קריין צרפתי עם רקע שחור, והטקסט "סרט מאת AronChupa" ו"בשיתוף עם Sertaç Yıldızhan" בליווי של פסנתרן. נשים מוצגות כשהן מתאפרות ומורחות בושם בחדר הלבשה ומתפקדות כרקדניות גיבוי בחלוקים שלהן. בעוד שהסרטון מתמקד בעיקר בנורה אקברג, AronChupa מוצג גם מאחורי פונוגרף עם מתופף מבוגר ליד. כמו כן, נגני סקסופון מוצגים אף הם. הקליפ צולם בתיאטרון פרמאנוט בעיר אוקלנד. מאז ה-13 באוקטובר 2014, לקליפ הרשמי יש מעל ל-1.432 מיליארד צפיות ביוטיוב נכון לדצמבר 2023, מה שהופך אותו לאחד מ-210 הסרטונים הנצפים ביותר באתר.

== מיקומי שיא ==

==קישורים חיצוניים==

קטגוריה:שירי 2014
קטגוריה:סינגלי בכורה מ-2014
קטגוריה:שירים באנגלית
קטגוריה:שירים על בעלי חיים
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון בשוודיה
קטגוריה:סינגלים בהוצאת סוני מיוזיק אנטרטיינמנט
אהרון טל

אהרון טל (סטולר) (נפטר ב-3 ביולי 2023) היה קצין צה"ל במילואים בדרגת אלוף-משנה, פיקד על חטיבה 600. ועוטר בעיטור המופת.

==ביוגרפיה==
עם גיוסו לצה"ל שובץ טל בחיל השריון. בשריון עבר הכשרה כלוחם וקורס מפקדי טנקים. לאחר קורס קציני שריון שימש במגוון תפקידי מטה ופיקוד, לחם במלחמת ששת הימים, ומונה למפקד פלוגה בחטיבה 7. טל הוביל את פלוגתו בפעולת כראמה. על אומץ הלב שהפגין בקרב בכראמה עוטר טל בעיטור המופת. בשנים 1971–1972, שימש כמפקד גדוד 74. בהמשך שימש כקצין אג"ם אוגדה 143 ולחם בשירותה במלחמת יום הכיפורים. בשנים 1975–1976 שימש כמפקד חטיבה 600. בהמשך שימש כקצין אג"ם פיקוד הצפון, ראש מטה גיס 466 ומדריך המכללה הבין-זרועית לפיקוד ולמטה.

==לקריאה נוספת==
* 

== הערות שוליים ==

קטגוריה:אלופי-משנה בצה"ל
קטגוריה:חיילי צה"ל במלחמת יום הכיפורים
קטגוריה:מפקדי חטיבה 600
קטגוריה:מפקדי גדודים בחטיבה 188
קטגוריה:מעוטרי עיטור המופת
קטגוריה:חיילי חיל השריון במלחמת ששת הימים
קטגוריה:מעוטרי חטיבה 7
קטגוריה:ישראלים שנולדו במאה ה-20
קטגוריה:ישראלים שנפטרו ב-2023
Nehir

"Nehir" (באנגלית: "River"; ובעברית: "נָהָר") הוא שיר שהוקלט על ידי הזמרת-יוצרת הטורקייה אליינה טילקי, מתוך סרט הקולנוע הטורקי "הנה האגדה שלי" (2021).<ref></ref> הוא יצא לאור ב-18 בינואר 2021, בהוצאת חברת התקליטים דואן מיוזיק קומפני כשיר הנושא הרשמי של הסרט.<ref name=":0"></ref>

השיר זכה להצלחה מתונה בטורקיה ולא דורג במקומות הגבוהים במצעדים, כיוון שלא יצא לו וידאו קליפ.<ref></ref><ref name=":0" />

== רקע וכתיבה ==
השיר נכתב והולחן על ידי אליינה טילקי והופק על ידי ג'אן אטיימז.<ref name=":0" /> הוא עוסק בחלומות של אנשים ובכמיהות שלהם. ישנן שלוש שורות בהן טילקי מדברת על עצמה ואומרת .<ref></ref>

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-7 מיליון השמעות.<ref></ref>

== וידאו קליפ ==
האודיו הנלווה של "Nehir" פורסם ב-18 בינואר 2021, ביום יציאתו של השיר כסינגל.<ref name=":0" />

נכון לאוגוסט 2023 עומד מונה הצפיות של הקליפ על למעלה מ-3 מיליון צפיות.<ref name=":0" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|18 בינואר 2021
|הזרמת מוזיקה • הורדה דיגיטלית
|DMC
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי אליינה טילקי
קטגוריה:שירים בטורקית
קטגוריה:שירים שנכתבו על ידי אליינה טילקי
קטגוריה:שירים מסרטי קולנוע
קטגוריה:שירי נושא: אהבה
קטגוריה:שירים על נהרות
קטגוריה:סינגלים בהוצאת DMC
Retrograde

"Retrograde" (בעברית: "מְדַרדֵר") הוא שיר שהוקלט על ידי הזמרת-יוצרת הטורקייה אליינה טילקי.<ref name=":0"></ref> הוא יצא לאור ב-26 בפברואר 2021, בהוצאת חברת התקליטים האחים וורנר אינטרנשיונל כסינגל שלא מתוך אלבום וכסינגל הבכורה הבין-לאומי של טילקי.<ref name=":0" /> זהו שירה הראשון של טילקי בשפה האנגלית והוא נועד לקדם אותה ברחבי העולם.<ref name=":1"></ref><ref name=":2"></ref>

השיר הגיע למקום השישי בטורקיה טופ 40.<ref></ref>

== רקע וכתיבה ==
השיר נכתב על ידי דואה ליפה, שרה הדסון וקופי, הולחן על ידי דיפלו, קינג הנרי וג'וניור בלנדר והופק על ידי קינג הנרי.<ref></ref> "Retrograde" נועד לעזור בקידום של טילקי ברחבי העולם ועל כן, שיתפה פעולה עם אמנים בין-לאומיים כמו ליפה, הדסון ודיפלו.<ref name=":2" /><ref name=":1" /> רמיקס רשמי שנוצר בידי גלנטיס הופץ לאחר מכן.<ref></ref>

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-8 מיליון השמעות.<ref></ref>

== וידאו קליפ ==
הווידאו קליפ הנלווה של "Retrograde" פורסם ב-26 בפברואר 2021, ביום יציאתו של השיר כסינגל.<ref name=":0" /> הקונספט שלו מגולל סצנות בספינת חלל. בתחילתו, ניתן לראות את טילקי ישנה במיטה כשדוב צעצוע גדול ממדים לידה; זהו מוטיב שחוזר בקליפים שונים שלה.<ref name=":0" /> סצנות נוספות כוללות קטעי ריקוד לצד רקדני ליווי שונים.<ref name=":0" />

נכון לאוגוסט 2023 עומד מונה הצפיות של הקליפ על למעלה מ-15 מיליון צפיות.<ref name=":0" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|26 בפברואר 2021
|הזרמת מוזיקה • הורדה דיגיטלית
|האחים וורנר אינטרנשיונל
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי אליינה טילקי
קטגוריה:שירים באנגלית
קטגוריה:שירים שנכתבו על ידי דואה ליפה
קטגוריה:שירים שנכתבו על ידי שרה הדסון
קטגוריה:סינגלים בהוצאת וורנר מיוזיק גרופ
Sır

"Sır" (באנגלית: "Secret"; ובעברית: "סוֹד") הוא שיר שהוקלט על ידי הזמרת-יוצרת הטורקייה אליינה טילקי.<ref name=":0"></ref> הוא יצא לאור ב-30 ביולי 2021, בהוצאת חברת התקליטים דואן מיוזיק קומפני כסינגל שלא מתוך אלבום.<ref name=":0" /> את השיר כתבה והלחינה טילקי להפקה של דיפלו, ג'וניור בלנדר ומקס ייגר.<ref name=":0" />

השיר הגיע למקום השמיני בטורקיה טופ 40.<ref></ref>

== רקע וכתיבה ==
השיר נכתב והולחן על ידי אליינה טילקי והופק על ידי דיפלו, ג'וניור בלנדר ומקס ייגר.<ref name=":0" /> "Sır" עוסק באהבה נכזבת וברצון של טילקי שבן זוגה יושיע אותה מהתחושות שהיא חווה.<ref></ref> השיר נוצר בשיתוף פעולה עם מפיקים בין-לאומיים לאחר הניסיון של טילקי להוציא שיר בשפה האנגלית בשם "Retrograde", באותה השנה.<ref></ref>

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-10 מיליון השמעות.<ref></ref>

== וידאו קליפ ==
הווידאו קליפ הנלווה של "Sır" פורסם ב-20 באוגוסט 2021, מספר שבועות לאחר יציאתו כסינגל.<ref name=":0" /> בתחילתו, ניתן לראות את טילקי מזילה דמעות כשהיא מביטה היישר למצלמה. בהמשך לכך, ניתן לראותה כשהיא מתחתנת עם רובוט. סצנות שונות כוללות פעולות שונות שהרובוט מבצע עבור טילקי.<ref name=":0" />

נכון לאוגוסט 2023 עומד מונה הצפיות של הקליפ על למעלה מ-15 מיליון צפיות.<ref name=":0" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|30 ביולי 2021
|הזרמת מוזיקה • הורדה דיגיטלית
|DMC
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי אליינה טילקי
קטגוריה:שירים בטורקית
קטגוריה:שירים שנכתבו על ידי אליינה טילקי
קטגוריה:שירים שהופקו על ידי דיפלו
קטגוריה:שירים על כאב לב
קטגוריה:שירים על נישואים
קטגוריה:שירים על רובוטים
קטגוריה:סינגלים בהוצאת DMC
שיר קלמנוביץ

שיר קלמנוביץ (נולדה ב-1991) היא ספורטאית פאראלימפית ישראלית. ייצגה את ישראל במשחקים הפאראלימפיים בייג'ינג (2008).

קלמנוביץ נולדה עם שיתוק מוחין, גדלה ברמת השרון ופעילה במרכז הספורט לנכים של איל"ן ברמת גן.

בשנת 2007 זכתה באליפות העולם בשחייה לנכים בארבע מדליות זהב ובמדליית כסף: מדליית זהב במשחה ל-100 מטר בסגנון חזה עם תוצאה של 2:15 דקות, מדליית זהב במשחה ל-100 מטר בסגנון חתירה עם תוצאה של 1:57 דקות, מדליית זהב במשחה ל-50 מטר בסגנון גב עם תוצאה של 1:03 דקות, מדליית זהב במשחה ל-50 מטר בסגנון חזה מדליית כסף במשחה ל-50 מטר בסגנון חתירה.

ב התחרתה בחתירה בתחרות רביעייה (עם אנסטסיה דוברובולסקי, אנדריי זוכבאיה, ראובן מגנאג'י וההגאי גנדי סנדלר) והם דורגו במקום ה-12 בדירוג הכללי.

קלמנוביץ התגייסה לשירות צבאי מלא.

== קישורים חיצוניים ==
* [https://www.paralympic.org/shir-kalmanovitz פירוט השתתפותה בתחרויות המשחקים הפאראלימפיים] באתר הרשמי של IPC 
* [https://www.youtube.com/watch?v=b6frptPOW-U שיר קלמנוביץ לומדת לרכוב על אופניים, חדשות ערוץ 10]

==הערות שוליים==

קטגוריה:ספורטאיות פאראלימפיות ישראליות
קטגוריה:חותרים פאראלימפיים ישראלים
קטגוריה:חותרות ישראליות
קטגוריה:חותרים נכים ישראלים
קטגוריה:שחיינים נכים ישראלים
קטגוריה:ספורטאים ישראלים במשחקים הפאראלימפיים בייג'ינג (2008)
קטגוריה:חותרים במשחקים הפאראלימפיים בייג'ינג (2008)
קטגוריה:ספורטאים הסובלים משיתוק מוחין
קטגוריה:ספורטאי איל"ן
קטגוריה:בוגרות תיכון אלון (רמת השרון)
קטגוריה:בוגרי תיכון אלון (רמת השרון)
קטגוריה:ישראליות שנולדו ב-1991
קטגוריה:ישראלים שנולדו ב-1991
Real Love (שיר של דילון פרנסיס)

"Real Love" (בעברית: "אַהֲבַת אֱמֶת") הוא שיר של הדי ג'יי האמריקאי דילון פרנסיס שהוקלט על ידי הזמרת-יוצרת הטורקייה אליינה טילקי.<ref name=":0"></ref> הוא יצא לאור ב-4 באוקטובר 2021, בהוצאת חברת התקליטים האחים וורנר אינטרנשיונל כסינגל מתוך אלבום האולפן השלישי של דילון, (2021).<ref name=":1"></ref>

השיר "Real Love" הוא שיתוף הפעולה הראשון בין פרנסיס לטילקי – הוא הופץ במטרה לעזור בקידום המסחרי של האלבום שלו.<ref name=":1" />

== רקע וכתיבה ==
השיר נכתב על ידי אלידה, דילון פרנסיס, פיל סקאלי, קריסטופר טומרבאקה, אריק סמאלנד וטוריסט והופק על ידי דילון פרנסיס, פיל סקאלי, קריסטופר טומרבאקה ואריק סמאלנד.<ref name=":2"></ref> "Real Love" הוא שיר אהבה במסגרתו טילקי שרה על החשקים והרצונות שלה מבן זוגה ועל כך שהיא מכוונת לאהבת אמת.<ref name=":2" />

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-25 מיליון השמעות.<ref name=":1" />

== וידאו קליפ ==
הווידאו קליפ הנלווה של "Real Love" פורסם ב-6 באוקטובר 2021, יומיים לאחר יציאתו כסינגל. בתחילתו, ניתן לראות אנשים בחדר משחקים. בין היתר משולבות בו סצנות של זוג אוהבים, כמו גם סצנות בהן ניתן לראות את טילקי רוקדת במנחת מסוקים ואת פרנסיס לבוש כקברניט.

נכון לאוגוסט 2023 עומד מונה הצפיות של הקליפ על למעלה מ-3 מיליון צפיות.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|4 באוקטובר 2021
|הזרמת מוזיקה • הורדה דיגיטלית
|האחים וורנר אינטרנשיונל
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי אליינה טילקי
קטגוריה:שירים באנגלית
קטגוריה:שירי אהבה
קטגוריה:סינגלים בהוצאת וורנר מיוזיק גרופ
Take It or Leave It

"Take It or Leave It" (בעברית: "קַח אוֹ הַנַּח") הוא שיר שהוקלט על ידי הזמרת-יוצרת הטורקייה אליינה טילקי.<ref name=":0"></ref> הוא יצא לאור ב-15 באפריל 2022, בהוצאת חברת התקליטים האחים וורנר אינטרנשיונל כסינגל שלא מתוך אלבום.<ref name=":0" /> זהו שירה השלישי של טילקי בשפה האנגלית והוא הופץ במטרה להמשיך לבסס את מעמדה הבין-לאומי.<ref name=":0" />

השיר הגיע למקום השלישי בטורקיה טופ 40.<ref></ref>

== רקע וכתיבה ==
השיר נכתב על ידי אליינה טילקי, מאלי-קואה הוד וגיל לואיס שהלחין והפיק אותו גם כן.<ref name=":0" /> את "Take It or Leave It" הוציאה טילקי שנה לאחר יציאת שיתוף הפעולה "Real Love" עם הדי ג'יי האמריקאי דילון פרנסיס משנת 2021.<ref></ref> בשיר עוסקת טילקי ברגשות שלה וזאת, בנוסף לכך שהיא מנסה להבין האם כדאי לה "לחיות או למות".<ref name=":0" />

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-3 מיליון השמעות.<ref></ref>

== וידאו קליפ ==
הווידאו קליפ הנלווה של "Take It or Leave It" פורסם ב-15 באפריל 2022, ביום יציאתו של השיר כסינגל.<ref name=":1"></ref> הקונספט שלו מגולל סצנות בבית ספר; טילקי עצמה לבושה כתלמידה. בתחילתו, יוצאים שאר התלמידים מבית הספר וטילקי מתחילה לבצע את השיר. בהמשך לכך, היא מצטרפת לחבורת אופנוענים.<ref name=":1" />

נכון לאוגוסט 2023 עומד מונה הצפיות של הקליפ על למעלה מ-12 מיליון צפיות.<ref name=":1" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|15 באפריל 2022
|הזרמת מוזיקה • הורדה דיגיטלית
|האחים וורנר אינטרנשיונל
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי אליינה טילקי
קטגוריה:שירים באנגלית
קטגוריה:שירים שנכתבו על ידי אליינה טילקי
קטגוריה:שירי אהבה
קטגוריה:סינגלים בהוצאת וורנר מיוזיק גרופ
Aşk Ateşi

"Aşk Ateşi" (באנגלית: "Fire of Love"; בעברית: "אֵשׁ שֶׁל אַהֲבָה") הוא שיר שהוקלט על ידי הזמרת-יוצרת הטורקייה אליינה טילקי.<ref name=":0"></ref> הוא יצא לאור ב-17 במאי 2022, בהוצאת חברת התקליטים דואן מיוזיק קומפני, כסינגל שלא מתוך אלבום.<ref name=":0" /> זהו מעין שיר המשך ל-"" כאשר בשניהם היא משווקת טילונים.<ref></ref>

השיר הגיע למקום השלישי בטורקיה טופ 40.<ref></ref>

== רקע וכתיבה ==
ב-"Aşk Ateşi" חזרה טילקי לעבוד עם המפיק המוזיקלי הטורקי אמרה קאראדומן עימו החלה את הקריירה המוזיקלית שלה בשנת 2016.<ref></ref> השניים כתבו, הלחינו והפיקו את השיר.<ref name=":0" /> במסגרתו, חזרה לפרסם את מוצר הגלידה התעשייתי טילון, שמוצג בשלל סצנות שונות בווידאו קליפ המלא שלו.<ref name=":1"></ref>

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-3 מיליון השמעות.<ref></ref>

== וידאו קליפ ==
הווידאו קליפ הנלווה של "Aşk Ateşi" הועלה לערוץ היוטיוב של netd müzik ב-17 במאי 2022, ביום צאתו של השיר כסינגל.<ref name=":1" /> בתחילתו, ניתן לראות סרטונים שונים שצולמו בטיקטוק ולאחר מכן את טילקי אוחזת בטילון כשתלמידים נמצאים מסביבה. סצנות שונות מציגות אותה כשהיא רוקדת על עמוד.<ref name=":1" />

נכון לאוגוסט 2023 עומד מונה הצפיות של הקליפ על למעלה מ-50 מיליון צפיות.<ref name=":1" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!כלל העולם
|17 במאי 2022
|הזרמת מוזיקה • הורדה דיגיטלית
|DMC
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי אליינה טילקי
קטגוריה:שירי המשך
קטגוריה:שירים בטורקית
קטגוריה:שירים שנכתבו על ידי אליינה טילקי
קטגוריה:שירים שנכתבו על ידי אמרה קאראדומן
קטגוריה:שירים שהופקו על ידי אמרה קאראדומן
קטגוריה:שירי אהבה
קטגוריה:שירים על מזון ושתייה
קטגוריה:שירים על רגשות
קטגוריה:סינגלים בהוצאת DMC
Diamonds (שיר של ג'ובל)

"Diamonds" (בעברית: "יַהֲלוֹמִים") הוא שיר שהוקלט על ידי הצמד המוזיקלי השוודי ג'ובל בהשתתפות הזמרת-יוצרת הטורקייה אליינה טילקי.<ref name=":0"></ref> הוא יצא לאור ב-3 ביוני 2022, בהוצאת חברת התקליטים האחים וורנר שוודיה כסינגל שלא מתוך אלבום.<ref name=":0" /> הוא נכתב, הולחן והופק על ידי ג'ובל.<ref name=":0" />

השיר הגיע למקום ה-15 במצעד הסינגלים השוודי.<ref name=":1"></ref>

== רקע וכתיבה ==
השיר נכתב, הולחן והופק על ידי ג'ובל.<ref name=":0" /> זהו שיתוף הפעולה הראשון בין הצמד לטילקי והוא נשלח לרדיו ברחבי העולם.<ref name=":1" /> "Diamonds" הוא שיר אהבה במסגרתו יש דיאלוג בין גבר (חברי ג'ובל) לאישה (טילקי). הם עוסקים במערכת יחסים שהתפוררה ובפזמון שרים "שים את היהלומים שלך עליי" ומנסים לבנות מערכת יחסים חדשה.<ref name=":0" />

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-15 מיליון השמעות.<ref></ref>

== וידאו קליפ ==
הווידאו קליפ הנלווה של "Diamonds" פורסם ב-3 ביוני 2022, יומיים לאחר יציאתו כסינגל.<ref name=":2"></ref> בתחילתו, ניתן לראות את איסטנבול בחושך, כשאורות מאירים אותה. בהמשך לכך, חברי ג'ובל וטילקי משחקים במשחק קופסה מציאותי עם הולגרמה. בסצנות שונות נראית טילקי כשהיא מבצעת את הבתים שלה.<ref name=":2" />

נכון לאוגוסט 2023 עומד מונה הצפיות של הקליפ על למעלה מ-5 מיליון צפיות.<ref name=":2" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|3 ביוני 2022
|הזרמת מוזיקה • הורדה דיגיטלית
|האחים וורנר שוודיה
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי אליינה טילקי
קטגוריה:שירים באנגלית
קטגוריה:וידאו קליפים שצולמו בטורקיה
קטגוריה:שירי אהבה
קטגוריה:שירים על יהלומים
קטגוריה:סינגלים בהוצאת וורנר מיוזיק שוודיה
סן-קנטן (כדורסל)

סן-קנטן כדורסל (בצרפתית: Saint-Quentin Basket-Ball) היא קבוצת כדורסל צרפתית מסן-קנטן המשחקת בליגת העל הצרפתית.

== היסטוריה ==
סן-קנטן BB נוסדה בשנת 1973 ממיזוג של Amicale Jumentier ו-Union sportive des Cheminots. בשנת 1982 התמזגה סן-קנטן BB בעצמה עם Foyer laique d'Harly.

בשנת 1988 עלתה הקבוצה לליגת העל הצרפתית וסיימה במקום החמישי. ב-1991 העפילה לגביע קוראץ' ואף ניצחה בסיבוב הראשון בבית את המעצמה היוונית פנאתינאיקוס 69–57 לפני שהפסידה לה בחוץ 77–62 והודחה.

ב-1993, בעקבות קשיים כלכליים, ירדה סן-קנטן ל-National 4. היא עלתה לליגה השנייה ב-2000, ירדה בחזרה בשנה שלאחר מכן ועלתה ושיחקה בליגת המשנה עד 2009. הקבוצה השתתפה באופן קבוע בפלייאוף והפסידה בחצי הגמר ב-2006 לאורליאן וב-2007 לקמפר.

במהלך העשור השני של המאה ה-21 התנדנדה הקבוצה בין הליגה השנייה לשלישית, וב-2023 זכתה באליפות הליגה השנייה ועלתה לליגת העל. בעונתה הראשונה בחזרה הליגה הראשונה שיחקה בסן-קנטן הישראלים ויל ריימן (הושאל ממכבי תל אביב) ויפתח זיו (עבר באמצע העונה מגרנדה).

== שחקנים ==
* הוגו בסון
* פארקר ג'קסון-כרטווית
* יפתח זיו
* לינטון טאונס
* ג'ייסון סיגרס
* ויל ריימן

== קישורים חיצוניים ==

== הערות שוליים ==

קטגוריה:קבוצות כדורסל צרפתיות
קטגוריה:או-דה-פראנס: ספורט
Tanırım İntiharı

"Tanırım İntiharı" (באנגלית: "I Recognize the Suicide"; בעברית: "אֲנִי מְזַהָה אֶת הַהִתְאַבְּדוּת") הוא שיר שהוקלט על ידי הזמרת-יוצרת הטורקייה אליינה טילקי.<ref name=":0"></ref> הוא יצא לאור ב-28 באוקטובר 2022, בהוצאת חברת התקליטים דואן מיוזיק קומפני, כסינגל שלא מתוך אלבום.<ref name=":0" /> הוא נכתב, הולחן והופק על ידי טילקי.<ref name=":0" />

השיר הגיע למקום ה-12 בטורקיה טופ 40.<ref></ref>

== רקע וכתיבה ==
השיר נכתב, הולחן והופק על ידי אליינה טילקי.<ref name=":0" /> "Tanırım İntiharı" הוא מעין שיר פנייה של טילקי לבחור מסוים, שיחסם אינם מתוארים במדויק. היא מדברת על כך שהיא מזהה התאבדות אפשרית ומוסיפה שהיא תעשה כל שביכולתה כדי למנוע זאת.<ref name=":1"></ref> בחלק מסוים בשיר, היא מציינת ומתארת את הכאב והייאוש שלה.<ref name=":1" />

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-10 מיליון השמעות.<ref></ref>

== וידאו קליפ ==
הווידאו קליפ הנלווה של "Tanırım İntiharı" הועלה לערוץ היוטיוב של אליינה טילקי ב-28 באוקטובר 2022, ביום צאתו של השיר כסינגל.<ref name=":2"></ref> בתחילתו, ניתן לראות את טילקי עומדת לבדה בתחנת דלק באמצע הלילה, כשהיא אוחזת בטלפון חכם. סצנות שונות בהן היא רצה ברחבי העיר משולבות גם כן.<ref name=":2" /> לבסוף, היא מגיע לבית החולים.<ref name=":2" />

נכון לאוגוסט 2023 עומד מונה הצפיות של הקליפ על למעלה מ-10 מיליון צפיות.<ref name=":2" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!כלל העולם
|28 באוקטובר 2022
|הזרמת מוזיקה • הורדה דיגיטלית
|DMC
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי אליינה טילקי
קטגוריה:שירי המשך
קטגוריה:שירים בטורקית
קטגוריה:שירים שנכתבו על ידי אליינה טילקי
קטגוריה:שירים על התאבדות
קטגוריה:שירים על כאב לב
קטגוריה:סינגלים בהוצאת DMC
אריה גארלה

אריה גארלה (נולד ב-19 בנובמבר 1958) הוא ראש המועצה המקומית בני עי"ש מאז בחירתו בבחירות 2013 מטעם הליכוד.

==ביוגרפיה==
גארלה נולד וגדל במושב ינון. שירת בחיל האוויר. בשנת 1990 עבר לבני עי"ש.

לפני הקריירה הפוליטית הגיע מהמגזר העסקי הפרטי, כאיש עסקים, יזם ובעל מוסכי פחחות וצבע<ref></ref>.

גארלה נבחר לראשונה לתפקיד בבחירות לרשויות המקומיות ב-2013, לאחר שקיבל כ-53.16% מהקולות ו-1,999 קולות. רשימתו "התקווה" קיבלה כ-1,718 קולות וכחמישה מושבים מתוך 9 מושבי המועצה<ref></ref>. בבחירות 2018 גרלה ניצח ברוב של 80.1% (3,144 קולות) את ברוך אברהם ראש רשימת "בני עי"ש ביתנו".

בנוסף על תפקידו כראש המועצה, גארלה מכהן גם כיושב ראש ועדת ההנהלה, יושב ראש ועדת משק לשעת חירום ונציג המועצה בוועדת לתכנון ובנייה<ref></ref>.

גארלה התמודד לכהונה שלישית בבחירות 2023 שנדחו בהמשך ל-2024 כשמולו גיל אילת, אותו ניצח ברוב של 55.38%. גארלה התמודד בבחירות אלו בראש רשימת הליכוד שזכתה ב-4 מתוך 9 המקומות במועצה.

== קישורים חיצוניים ==

== הערות שוליים ==

קטגוריה:ראשי מועצות מקומיות בישראל
קטגוריה:ראשי רשויות מקומיות מטעם הליכוד
קטגוריה:בני עי"ש
קטגוריה:אנשי המושב
קטגוריה:ישראלים שנולדו ב-1958
פסח לרנר

הרב פול צבי (פסח) לרנר הוא יו"ר תנועת ארץ הקודש ב ופעיל חרדי-אמריקאי. בנוסף הוא מכהן כסגן יו"ר ישראל הצעיר בדימוס<ref></ref>.

==ביוגרפיה==
לרנר למד בישיבת נר ישראל בבולטימור.

לרנר מונה ב-1991 לחבר המועצה הארצית של ישראל הצעיר, ושימש במשך כעשרים שנה כיו"ר ישראל הצעיר עד 2012, וקיבל את התואר סגן יו"ר ישראל הצעיר בדימוס.

לרנר היה מהפעילים לשחרור יונתן פולארד.

ב-2007 הקים את המועצה המאוחדת לירושלים , ארגון יהודי אמריקאי למען שמירה על אחדות ירושלים.

לרנר הקים את תנועת ארץ הקודש על מנת לייצג את הקהילות האורתודוקסיות. לדעתו, הרפורמים והקונסרבטיבים השתלטו על המוסדות הלאומיים ומשתמשים בהם על מנת להשפיע על השיח במדינת ישראל במגוון רחב של נושאי דת ומדינה.

ב-2021 התמודדה התנועה לראשונה בבחירות ל, קיבלה 20,000 קולות ובכך הפכה לסיעה השלישית בגודלה בארצות הברית, השווים ל-25 מושבים.

נטען שלרנר קשור לתנועת דגל התורה ולחבר הכנסת יצחק פינדרוס, טענות שלרנר הכחיש.

לרנר הוא חבר בחבר הנאמנים של ההסתדרות הציונית העולמית.

לרנר חבר בוועדת פרס מוסקוביץ' לציונות.

לרנר עמד בראש הקואליציה לערכים יהודיים מהקמתה ב-2017 ועד ל-2022.

==חיים אישים==
לרנר מתגורר בניו יורק.

==קישורים חיצוניים==
* 
* 
* 
* 

==הערות שוליים==

קטגוריה:יהודים אמריקאים
קטגוריה:ניו יורק: רבנים
קטגוריה:ההסתדרות הציונית
לא תתעב אדומי ולא תתעב מצרי

לא תתעב אדומי ולא תתעב מצרי הן שתי מצוות לא תעשה האוסרות למנוע נישואין של גרי צדק שבאים מהעם המצרי או מהעם האדומי עם בן זוג יהודי.

מקור האיסור הוא בפסוק ב: 

התורה מגדירה את האיסור בהרחקת הדור השלישי של הגרים מעמים אלה: .

כמה ממוני המצוות מנו איסור זה במניין המצוות.

לדעת ספר החינוך מי שמחליט לא להתחתן עם דור שלישי של מצרי או אדומי משום שהצרו לישראל או בגלל שנאה למי שבא מעמים אלה עובר על האיסור, אך אינו לוקה כיון שהאיסור הוא לאו שאין בו מעשה.

הגר המצרי (או האדומי) עצמו וכן בנו אסורים לבוא בקהל, ואילו הנכד מותר. איסור זה נקרא בתלמוד חייבי עשה, כיון שאין מצוות לא תעשה בתורה שאוסרת לשאת גר מצרי, ואיסורו של הדור הראשון והשני נלמד מתוך היתרו של הדור השלישי. להלכה תופסים קידושין כאלה, אף על פי שהחיתון הזה אסור מהתורה, ויש צורך בגט כדי להתיר את הקידושין האלה.
==תקופת האיסור==
בתוספתא מובא שרבי עקיבא סובר שמשעה שסנחריב בלבל את האומות אין הבחנה בין מצרים לאומות אחרות, וגר מצרי מותר לבוא בקהל מיד.
הרמב"ם פסק כדברים אלה של רבי עקיבא, והתיר לגר מצרי לבוא בקהל מיד.
לעומת זאת בה"ג מצדד שהאיסור נוהג גם כיום, וזאת משום שבתוספתא מובא שחכמים אמרו לרבן גמליאל שמצרים חזרו למקומם שנאמר: "מִקֵּץ אַרְבָּעִים שָׁנָה אֲקַבֵּץ אֶת מִצְרַיִם מִן הָעַמִּים אֲשֶׁר נָפֹצוּ שָׁמָּה".
מחלוקת זו מובאת להלכה ב.

האמור לעיל מתייחס לאיסור להתחתן עם מצרי או אדומי ראשון ושני. לגבי האיסור לתעב מצרי או אדומי שלישי (או יותר) כתב במנחת חינוך שהאיסור נוהג בזמן הזה.

==אחרי האב או אחרי האם==
מצרי שני שנשא מצרית שנייה מוליד מצרי שלישי שמותר לבוא בקהל. מכאן מוכיח התלמוד שאין די בכך שהאב יהיה מצרי שני, שהולכים אחרי האם לעניין זה ובנה של מצרית ראשונה מאב מצרי שני דינו כמצרי שני.
נחלקו הראשונים האם הולכים רק אחר האם, ולכן בנה של מצרית שנייה ממצרי ראשון נחשב מצרי שלישי ומותר לבוא בקהל, או שהוא נחשב מצרי שני ואסור לבוא בקהל. לדעת הרמב"ם הולכים אחרי שני ההורים להחמיר, ואילו לדעת הרמב"ן הולכים רק אחר האם, והבן שלישי. לפי דרך הרמב"ם מובן מדוע לא נשא מנימין עצמו מצרית שנייה, אך לפי דברי הרמב"ן צריך לומר שמנימין עצמו היה נשוי כבר בלא קשר לתוכניתו להתרת נכדו לבוא בקהל. מחלוקת זו מובאת להלכה ב.

==ראו גם==
* מנימין
==לקריאה נוספת==
* הרב אליקים קרומביין, [https://asif.co.il/wpfb-file/1-1-pdf-4/ עמוני ומואבי, מצרי ואדומי], באתר אסיף

==הערות שוליים==

קטגוריה:מצוות לא תעשה
קטגוריה:פרשת כי תצא
קטגוריה:מעמדות ויוחסין ביהדות
קטגוריה:גיור
קטגוריה:מצוות הנוהגות בזמן הזה
אני ואת אז

אני ואת אז הוא שיר בביצוע הזמר והמוזיקאי הישראלי יצחק קלפטר, שגם כתב והלחין אותו. הוא נכלל באלבום הבכורה של קלפטר, "יצחק", שהתפרסם ב־1981.

== קבלת הביקורת ==
בן שלו מ"הארץ" תיאר את השיר במילה "נהדר". אייל לוי מ"ישראל היום" התייחס לסולו הגיטרה ה"מופלא" שבשיר. תימורה לסינגר ציטטה ב"גלובס" את השורות "דו-קרב בין גבר לאישה, תני לי את הים וקחי לך את היבשה" כדוגמה ל"אמירות מפוכחות על אהבה" שיש באלבום הבכורה של קלפטר, והוסיפה על השיר ש"יש בו כמה מהמשפטים הכי סקסיים וכנים בפזמון הישראלי: ואת יפה מאוד, לך זה לא חשוב / צבע עורך עובד עליי כמו כישוף / ואת רכה מאוד ואני קצת גס / מי ינצח פה ומי יצא מובס".

== הצלחה במצעדים ==
השיר ערך את הופעת הבכורה שלו במצעד הפזמונים השבועי של רשת ג' ב־10 בדצמבר 1980 והגיע בשיאו למקום הראשון, מקום בו שהה שבועיים החל מ־18 בפברואר 1981. השיר יצא מהמצעד במרץ–אפריל 1981 בתום לפחות 16 שבועות.

במצעד הפזמונים העברי השנתי לשנת תשמ"א של רשת ג' השיר דורג במקום ה־11, והוא שיר הסולו המצליח ביותר של קלפטר במצעדים השנתיים של התחנה.

=== מיקומי שיא ===

== קישורים חיצוניים ==

== הערות שוליים ==

קטגוריה:שירי 1980
קטגוריה:סינגלים מ-1980
קטגוריה:שירים בעברית
קטגוריה:שירי יצחק קלפטר
קטגוריה:שירים שנכתבו על ידי יצחק קלפטר
קטגוריה:שירים שהולחנו על ידי יצחק קלפטר
קטגוריה:שירים שהופקו על ידי ירוסלב יעקובוביץ'
קטגוריה:שירים על נוסטלגיה
קטגוריה:סינגלים שהגיעו למקום הראשון בישראל
קטגוריה:סינגלים בהוצאת NMC יונייטד אנטרטיינמנט
ארשד נדים

ארשד נדים (בפנג'אבי ובאורדו: ارشد ندیم; נולד ב-2 בינואר 1997) הוא אתלט פקיסטני,אלוף אולימיפי (פריז 2024) סגן אלוף העולם (בודפשט 2023), אלוף חבר העמים הבריטי (ברמינגהאם 2022) ושיאן משחקי חבר העמים הבריטי (90.18 מטר) בהטלת כידון.

== ביוגרפיה ==
=== 2017 ===
באליפות אסיה שנערכה בבובנשוואר שבהודו ביולי סיים נדים במקום השביעי בהטלת כידון בתוצאה של 78.00 מטר.

=== 2019 ===
באליפות אסיה שנערכה בדוחה שבקטר באפריל סיים נדים במקום השישי בהטלת כידון בתוצאה של 78.55 מטר.

באליפות העולם שנערכה בדוחה שבקטר באוקטובר סיים נדים במקום 16 בהטלת כידון בשיא לאומי חדש של 81.52 מטר.

=== 2021 ===
באולימפיאדת טוקיו שנערכה באוגוסט סיים נדים במקום החמישי בהטלת כידון בתוצאה של 84.62 מטר.

=== 2022 ===
באליפות העולם שנערכה ביוג'ין שבאורגון, ארצות הברית ביולי סיים נדים במקום החמישי בהטלת כידון בתוצאה של 86.16 מטר.

==== אלוף חבר העמים הבריטי ====
במשחקי חבר העמים הבריטי שנערכו בברמינגהאם שבממלכה המאוחדת באוגוסט זכה נדים במדליית זהב בשיא תחרות ושיא לאומי חדש של 90.18 מטר, לפני אנדרסון פיטרס מגרנדה (88.64 מטר) וג'וליוס יגו מקניה (85.70 מטר).

=== 2023 ===
==== סגן אלוף העולם ====
באליפות העולם שנערכה בבודפשט שבהונגריה באוגוסט זכה נדים במדליית כסף בתוצאה של 87.82 מטר, אחרי ניראז' צ'ופרה מהודו (88.17 מטר) ולפני יאקוב ואדלייך מצ'כיה (86.67 מטר).

== שיאים אישיים ==
* הטלת כידון: 92.97 מטר, שיא אולימפי (2024) 

==קישורים חיצוניים==

קטגוריה:מטילי כידון
קטגוריה:אתלטים פקיסטנים
קטגוריה:מטילי כידון באולימפיאדת טוקיו (2020)
קטגוריה:אתלטים באולימפיאדת פריז (2024)
קטגוריה:נושאי דגל פקיסטן באולימפיאדה
קטגוריה:פקיסטנים שנולדו ב-1997
שניר דניאל אריש

שניר דניאל אריש (נולד ב-8 בפברואר 1974) הוא ראש המועצה המקומית יבנאל מאז 2018.

בבחירות 2018 אריש התמודד מול ראש המועצה המקומית המכהן רוני כהן ואלון עמרוסי. אף אחד מהמועמדים לא קיבל 40% כנדרש, ולכן רוני כהן (28.57%, 598 קולות) התמודד מול אריש (30.96%, 648 קולות) בסיבוב השני. בסיבוב השני קיבל אריש 75.16% (1,195 קולות) ונבחר לראש הרשות<ref></ref><ref></ref>. אריש מתמודד לכהונה שנייה בבחירות 2023.

בעבר אריש טען כי למד בטכניון, מה שעורר ביקורת וחשד (בתחקיר של טלי חרותי-סובר מעיתון הארץ) כי זהו שקר<ref></ref>. TheMarker אף ביקר את ארוש בחשדות לשחיתות, קידום מקורבים ושיפוץ ביתו שלא כדין<ref></ref><ref></ref>.

== הערות שוליים ==

קטגוריה:ראשי מועצות מקומיות בישראל
קטגוריה:בוגרי התיכון החקלאי ויצו נהלל
קטגוריה:יבנאל: אישים
קטגוריה:ישראלים שנולדו ב-1974
Başıma Belasın

"Başıma Belasın" (באנגלית: "You Are a Trouble of My Head"; בעברית: "אַתָּה הַצָּרוֹת בָּרֹאשׁ שֶׁלִּי") הוא שיר שהוקלט על ידי הזמרת-יוצרת הטורקייה אליינה טילקי.<ref name=":0"></ref> הוא יצא לאור ב-17 במרץ 2023, בהוצאת חברת התקליטים דואן מיוזיק קומפני, כסינגל שלא מתוך אלבום.<ref name=":0" /> הוא נכתב, הולחן והופק על ידי אמרה קאראדומן.<ref name=":0" />

השיר הגיע למקום הראשון ברדיומוניטור טורקיה.<ref></ref>

== רקע וכתיבה ==
השיר נכתב, הולחן והופק על ידי אמרה קאראדומן; נושאדו השתתף בהפקה שלו בלבד.<ref name=":0" /> הוא נכתב על אהבה נכזבת ובו שרה טילקי .<ref name=":1"></ref> לאורכו, מתארת טילקי מצב בו היא חווה משבר שגורם לה לדכדוך ודיכאון קליני והיא מנסה להתמודד מולו.<ref name=":1" />

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-15 מיליון השמעות.<ref></ref>

== וידאו קליפ ==
הווידאו קליפ הנלווה של "Başıma Belasın" הועלה לערוץ היוטיוב של אליינה טילקי ב-24 במרץ 2023, שבוע לאחר יציאתו כסינגל.<ref name=":2"></ref> בתחילתו, ניתן לראות דגל בצבע לבן עם פרצוף המוטבע עליו. לאחר מכן, ניתן לראות את טילקי עצמה מתהלכת ברחוב בשעות הלילה המאוחרות כשהיא לבדה.<ref name=":2" />

נכון לאוגוסט 2023 עומד מונה הצפיות של הקליפ על למעלה מ-9 מיליון צפיות.<ref name=":2" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!כלל העולם
|17 במרץ 2023
|הזרמת מוזיקה • הורדה דיגיטלית
|DMC
|style="text-align:center;"|<ref name=":0" />
|}

== קישורים חיצוניים ==

== ביאורים ==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי אליינה טילקי
קטגוריה:שירים בטורקית
קטגוריה:שירים שנכתבו על ידי אמרה קאראדומן
קטגוריה:שירים שהופקו על ידי אמרה קאראדומן
קטגוריה:שירים על בכי
קטגוריה:שירים על כאב לב
קטגוריה:סינגלים בהוצאת DMC
ניר ונגר

ניר ונגר (נולד ב-2 בינואר 1966) הוא ראש המועצה האזורית תמר מאז נובמבר 2019. חבר קיבוץ עין גדי.

==ביוגרפיה==
ונגר נולד ב-1966. נולד בניר אליהו ובהמשך עבר עם משפחתו לעין גדי בה גדל מגיל שנתיים. בצבא שירת בחטיבת הצנחנים.

בשנים 2000–2003 עבד בהקמה ותפעול יחידת משאבי אנוש של קיבוץ עין גדי.

בשנים 2003–2005 עבד כמנהל משאבי אנוש של מלון "גולדן-טוליפ" ים המלח מרשת מלונות פתאל.

בשנים 2005–2011 שימש מנכ"ל ומנהל שיווק עין גדי תיירות אגש"ח.

מינואר 2011 - אוקטובר 2012 שימש סמנכ"ל עין גדי SEA OF SPA.

מדצמבר 2015 עד אוקטובר 2017 שימש מזכיר ועד מקומי ומנהל קהילה בהר עמשא כפר שיתופי חקלאי.

כיהן בעברו כראש אגף תיירות וכראש אגף הקהילה במועצה האזורית. בנוסף על כך, ונגר משמש כסגן מפקד יחידת החילוץ עין גדי ומתנדב בה שנים רבות.<ref></ref>
הוא השתתף כחובש במשלחת סיוע לפיליפינים בנובמבר 2013 אחרי סופת הטייפון יולנדה. מתנדב במד"א כחובש ונהג אמבולנס. משמש חבר וגזבר בעמותת "מלח הארץ" המפעילה מכינות קדם צבאיות.

הוא נבחר לתפקידו ב-27 בנובמבר 2019 בבחירות מיוחדות לאחר שקודמו, דב ליטבינוף, הורשע בפלילים.<ref></ref> ונגר קיבל כ-47% מהקולות לעומת נועה גורדון מנאות הכיכר (39%) ועל אורי פרי־גל מנאות הכיכר (14%). ונגר הוא ראש המועצה החמישי מקרב חברי עין גדי.<ref></ref> במערכת הבחירות לרשויות המקומיות ב-2024 היה למועמד יחיד והוא המשיך לקדנציה שנייה.

לקראת בחירות 2023, ונגר נתמך על ידי המחנה הממלכתי.

ונגר נשוי אב לארבעה ומתגורר בקיבוץ עין גדי.

==קישורים חיצוניים==

== הערות שוליים ==

קטגוריה:עין גדי (קיבוץ): אישים
קטגוריה:ראשי המועצה האזורית תמר
קטגוריה:ישראלים שנולדו ב-1966
קטגוריה:ניר אליהו: אישים
אנסטסיה דוברובולסקי

אנסטסיה דוברובולסקי (נולדה ב-1 בפברואר 1984) היא ספורטאית פאראלימפית ישראלית. ייצגה את ישראל במשחקים הפאראלימפיים בייג'ינג (2008).

דוברובולסקי נולדה ברוסיה כשהיא קטועת יד שמאל. בשנת 1993 עלו הוריה לישראל והיא התחילה בפעילות ספורט שיקומי. בגיל 17 צורפה אל הנבחרת הלאומית של שחייה פאראלימפית והיא נשקלה כמועמדת להתחרות בשחייה ב, בהם לא השתתפה בסופו של דבר ובאותה תקופה עזבה את הענף.

בשנת 2006 הצטרפה לאימוני חתירה במסגרת רביעייה. באליפות העולם 2007 דורגו במקום התשיעי ועמדו בקריטריון הזכאות למשחקים הפאראלימפיים. היא השתתפה ב (עם אנדריי זוכבאיה, ראובן מגנאג'י, שיר קלמנוביץ וההגאי גנדי סנדלר) והם דורגו במקום ה-12 בדירוג הכללי.

דוברובולסקי בוגרת הטכניון בלימודי ביולוגיה ומשנת 2011 עובדת בחברות היי-טק בתחום הבטחת איכות.

== קישורים חיצוניים ==
* [https://www.paralympic.org/anastasia-dobrovolski פירוט השתתפותה בתחרויות המשחקים הפאראלימפיים] באתר הרשמי של IPC 
* [https://medium.com/@nastyadobrovolski/the-power-of-perseverance-53bf6fa6a3ff The Power of Perseverance]

==הערות שוליים==

קטגוריה:ספורטאיות פאראלימפיות ישראליות
קטגוריה:חותרים פאראלימפיים ישראלים
קטגוריה:חותרות ישראליות
קטגוריה:חותרים נכים ישראלים
קטגוריה:שחיינים נכים ישראלים
קטגוריה:ספורטאים ישראלים במשחקים הפאראלימפיים בייג'ינג (2008)
קטגוריה:חותרים במשחקים הפאראלימפיים בייג'ינג (2008)
קטגוריה:בוגרות הטכניון - מכון טכנולוגי לישראל
קטגוריה:בוגרי הטכניון - מכון טכנולוגי לישראל
קטגוריה:ישראליות שנולדו ב-1984
קטגוריה:ישראלים שנולדו ב-1984